बिड़ला परिसर के छात्रसंघ उपाध्यक्ष अंकित उछोली ने पत्रकारों से वार्ता करते हुए बताया कि आइसा छात्र हित के लिए लड़ेगा। उन्होंने कहा कि शिक्षकों के बजाय शोध छात्रों द्वारा पढ़ाए जाने का विरोध किया जाएगा। जब शिक्षक अपनी निर्धारित कक्षाएं पढ़ाएंगे और रिक्त पदों पर शिक्षकों की नियुक्ति होगी, तभी शिक्षा का स्तर सुधरेगा। उन्होंने कहा कि केंद्रीय पुस्तकालय में सीबीसीएस पाठ्यक्रम पर आधारित पुस्तकें बोरों में कैद हैं, इन्हें छात्र-छात्राओं को उपलब्ध कराने का दबाव बनाया जाएगा। इस अवसर पर छात्र संघ कार्यकारिणी सदस्य अमन रावत, पूर्व छात्रा प्रतिनिधि शिवानी पांडेय, आइसा के नगर सचिव कपूर सिंह, सुमित लिंगवाल, राधिका नेगी, ज्योति पटवाल, कविता खत्री, पंकज, दर्शन और रोहित आदि उपस्थित थे।